KOMISSION ASETUS (ETY) N:o 734/92,

annettu 25 päivänä maaliskuuta 1992,

yhteisön tullittomuusjärjestelmän luomisesta annetun neuvoston asetuksen (ETY) N:o 918/83 50-59 b artiklan sekä 63 a ja 63 b artiklan soveltamissäännösten vahvistamisesta annetun asetuksen (ETY) N:o 2290/83 muuttamisesta

EUROOPAN YHTEISÖJEN KOMISSIO, joka

ottaa huomioon Euroopan talousyhteisön perustamissopimuksen,

ottaa huomioon yhteisön tullittomuusjärjestelmän luomisesta 28 päivänä maaliskuuta 1983 annetun neuvoston asetuksen (ETY) N:o 918/83(1), sellaisena kuin se on viimeksi muutettuna asetuksella (ETY) N:o 3357/91(2), ja erityisesti sen 143 artiklan,

sekä katsoo, että

asetuksen (ETY) N:o 3357/91 tarkoitus oli erityisesti muuttaa asetuksen (ETY) N:o 918/83 52-56, 63 a ja 63 b artiklaa yhteisötuotteiden eriarvoisuuden poistamiseksi,

tämän vuoksi olisi muutettava asianmukaisella tavalla komission asetuksessa (ETY) N:o 2290/83(3), sellaisena kuin se on viimeksi muutettuna asetuksella (ETY) N:o 1843/89(4) 27.6.1989, s. 22, vahvistettuja soveltamissäännöksiä sekä poistettava kaikki viittaukset yhteisötuotteiden eriarvoisiin edellytyksiin,

asetuksen (ETY) N:o 918/83 muutoksen hengen mukaisesti olisi lopetettava kalliin ja monimutkaisen menettelyn käyttö, johon liittyy tiettyjä erityistapauksia varten tehtävä komission päätös ja sitä edeltävä kaikkien jäsenvaltioiden tullittomuuskomiteassa kokoontuvan asiantuntijoista koostuvan ryhmän kuuleminen,

kaikki viittaukset komission päätökseen olisi näin ollen poistettava ja kaikki päätökset olisi tehtävä kansallisella tasolla, ja

tässä asetuksessa säädetyt toimenpiteet ovat tullittomuuskomitean lausunnon mukaiset,

ON ANTANUT TÄMÄN ASETUKSEN:

1 artikla

Muutetaan asetus (ETY) N:o 2290/83 seuraavasti.

1) Korvataan 2 artiklan 1 kohta seuraavalla:

"1. Tuontitullittomuuden myöntäminen perusasetuksen 51 artiklassa, 52 artiklan 1 kohdassa ja 53 artiklassa tarkoitetuille opetus-, tieteellis-, ja kulttuuriluonteisille tavaroille, jäljempänä "tavarat" merkitsee vastaanottajalaitokselle tai -toimielimelle velvollisuutta:

- ohjata kyseiset tavarat suoraan ilmoitettuun vastaanottopaikkaan,

- merkitä ne tavaraluetteloonsa,

- helpottaa tarkastuksia, joiden suorittamista toimivaltaiset viranomaiset pitävät tarpeellisena sen varmistamiseksi, että tullittomuuden myöntämisen edellytykset täyttyvät ja ovat edelleen voimassa.

Perusasetuksen 52 artiklan 1 kohdassa ja 53 artiklassa tarkoitettujen tavaroiden ollessa kyseessä, on myöntämisen edellytyksenä lisäksi vastaanottajalaitoksen tai -toimielimen velvollisuus käyttää kyseisiä tavaroita yksinomaan muihin kuin kaupallisiin tarkoituksiin perusasetuksen 54 artiklan toisen luetelmakohdan mukaisesti."

2) Korvataan 3 artiklan 2 kohdan ensimmäinen alakohta seuraavasti:

"2. Kun laitos tai toimielin, jolle tavara lainataan, vuokrataan tai luovutetaan, sijaitsee toisessa jäsenvaltiossa kuin laitos tai järjestö, joka lainaa sille tavaran, kyseisen tavaran lähettäminen antaa lähtöjäsenvaltion toimivaltaiselle tullitoimipaikalle aiheen tarkastusasiakirjan T N:o 5 luovuttamiseen asetuksessa (ETY) N:o 2823/87 määriteltyjen sääntöjen mukaisesti sen varmistamiseksi, että kyseistä tavaraa käytetään tavalla, joka oikeuttaa tullittomuuden voimassa pitämiseen. Tämän vuoksi kyseisen valvontakappaleen ruudussa 104, otsikon "muuta" alla on oltava jokin seuraavista maininnoista:"

3) Korvataan III osaston otsikko seuraavasti:

"III OSASTO

PERUSASETUKSEN 52 JA 54 ARTIKLAN MUKAISTA TIETEELLISTEN KOJEIDEN JA LAITTEIDEN TULLITTOMUUDEN HYVÄKSYMISTÄ KOSKEVAT ERITYISSÄÄNNÖKSET"

4) Korvataan 5 artikla seuraavasti:

"5 artikla

Perusasetuksen 54 artiklan ensimmäistä luetelmakohtaa sovellettaessa tieteellisen kojeen tai laitteen "objektiivisilla teknisillä ominaisuuksilla" tarkoitetaan ominaisuuksia, jotka aiheutuvat kyseisen kojeen tai laitteen rakenteesta tai siihen sen tavanomaiseen koje- tai laitetyyppiin nähden tehdyistä muutoksista, joiden ansiosta sillä pystytään teollisuuden tai kaupan harjoittamiseen liittyvien töiden suorittamisen edellyttämiä suorituksia korkeatasoisempiin suorituksiin.

Kun näiden objektiivisten teknisten ominaisuuksien perusteella ei ole mahdollista määrittää kiistattomasti onko kojetta tai laitetta pidettävä tieteellisenä kojeena tai laitteena, on tutkittava kojeen tai laitteen, jolle tullitonta tuontia haetaan, käyttötarkoitusta. Jos tästä tutkimuksesta ilmenee, että kyseistä kojetta tai laitetta käytetään tieteellisten toimintojen toteuttamiseen, kojeen tai laitteen katsotaan olevan luonteeltaan tieteellinen."

5) Korvataan 6 artiklan 2 kohta seuraavalla:

"2. Edellä 1 kohdassa tarkoitetun hakemuksen on sisällettävä seuraavat kyseistä laitetta tai kojetta koskevat tiedot:

a) kyseisen kojeen tai laitteen valmistajan käyttämä täsmällinen kauppanimitys, sen oletettu luokitus yhdistetyssä nimikkeistössä sekä objektiiviset tekniset ominaisuudet, joiden perusteella kojetta tai laitetta voidaan pitää luonteeltaan tieteellisenä;

b) valmistajan sekä tarvittaessa tavarantoimittajan nimi tai toiminimi ja osoite;

c) kojeen tai laitteen alkuperämaa;

d) paikka, jossa kojetta tai laitetta tullaan käyttämään;

e) kojeen tai laitteen täsmällinen käyttötarkoitus;

f) kojeen tai laitteen hinta tai tullausarvo;

g) kojeen tai laitteen kappalemäärä.

Hakemukseen on liitettävä asiakirjat, jotka sisältävät kaikki tarpeelliset tiedot kojeen tai laitteen ominaisuuksista sekä sen tekniset eritelmät."

6) Korvataan 7 artikla seuraavasti:

"7 artikla

Sen jäsenvaltion toimivaltainen viranomainen, jossa vastaanottajalaitos tai -toimielin sijaitsee, tekee päätöksensä suoraan 6 artiklassa tarkoitetun hakemuksen perusteella kaikissa tapauksissa."

7) Korvataan 14 artikla seuraavasti:

"14 artikla

Sen jäsenvaltion toimivaltainen viranomainen, jossa vastaanottajalaitos tai -toimielin sijaitsee, tekee päätöksensä suoraan 13 artiklassa tarkoitetun hakemuksen perusteella."

8) Korvataan 15 a artiklan 2 kohdan a alakohta seuraavasti:

"a) kojeen tai laitteen valmistajan käyttämä täsmällinen kauppanimitys ja sen oletettu luokitus yhdistetyssä nimikkeistössä;"

9) Korvataan 15 c artikla seuraavasti:

"15 c artikla

Sen jäsenvaltion toimivaltainen viranomainen, jossa vastaanottajalaitos tai -toimielin sijaitsee, tekee päätöksensä suoraan hakemuksen perusteella kaikissa tapauksissa."

10) Korvataan 15 d artikla seuraavasti:

"15 d artikla

Edellä 15 a ja 15 c artiklaa sovelletaan soveltuvin osin perusasetuksen 63 a 2 kohdan a ja b alakohdan perusteella tullittomien kojeiden tai laitteiden kunnossapitoon, tarkastukseen, vakaamiseen tai korjaukseen käytettäviin varaosiin, osiin ja erityisiin lisätarvikkeisiin sekä työkaluihin."

11) Korvataan 16 artikla seuraavasti:

"16 artikla

1. Jäsenvaltioiden on toimitettava komissiolle luettelo kojeista, laitteista, varaosista, osista, lisätarvikkeista ja työkaluista, joiden hinta tai tullausarvo ylittää 5 000 ecua ja joille ne ovat mahdollisesti myöntäneet tullittomuuden 7, 14 tai 15 c artiklan säännösten mukaan.

Tässä luettelossa on oltava näiden tavaroiden täsmällinen kauppanimitys sekä viittaus yhdistetyn nimikkeistön kahdeksannumeroiseen koodiin. Lisäksi luettelossa on oltava tieto kyseisten tavaroiden valmistajasta tai valmistajista, alkuperämaasta tai alkuperämaista ja hinnasta tai tullausarvosta.

2. Edellä 1 kohdassa tarkoitettu luettelo on toimitettava komissiolle kunkin vuoden ensimmäisen ja kolmannen neljänneksen aikana niiden kyseisten tavaroiden osalta, jotka ovat antaneet aiheen tullittomuuden myöntämiseen tai epäämiseen edellisen puolivuotiskauden aikana.

3. Komissio toimittaa luettelot jäsenvaltioille."

12) Korvataan 18 artikla seuraavasti:

"18 artikla

Yhteisön säännösten yhdenmukaisen soveltamisen varmistamiseksi tullittomuuskomitean on tarkastettava säännöllisesti 16 artiklassa tarkoitetut luettelot."

13) Korvataan 18 a artiklan 2 kohdan b alakohta seuraavasti:

"b) tarvikkeiden täsmällinen kauppanimitys ja niiden paljous ja arvo sekä tarvittaessa niiden oletettu luokitus yhdistetyssä nimikkeistössä;"

14) Korvataan 18 c artikla seuraavalla:

"18 c artikla

Edellä 8 artiklan säännöksiä sovelletaan soveltuvin osin."

15) Poistetaan IV osasto sekä 9, 10, 11, 15 b ja 17 artikla.

2 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.

Sitä sovelletaan 1 päivästä tammikuuta 1992.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 25 päivänä maaliskuuta 1992.

Komission puolesta

Christiane SCRIVENER

Komission jäsen

(1) EYVL N:o L 105, 23.4.1983, s. 1

(2) EYVL N:o L 318, 20.11.1991, s. 3

(3) EYVL N:o L 220, 11.8.1983, s. 20

(4) EYVL N:o L 180, 27.6.1989, s. 22